PRIOPĆENJE PRIVREMENOG ODBORA 
HRVATSKE STRANKE PRAVA 


Na priopćenja u "Večernjem 
listu" i "Vjesniku" od 26.X.1990. 
koja je potpisao Dobroslav Paraga 
u ime fantomskog- "predsjedniš- 
tva" t.j. trojstva ne bi se ni trebalo 
obazirati, jer su sastavljena od 
samih besmislica i nemogućih 
konstrukcija, ali zbog obavještava- 
nja članstva i javnosti moramo 
upozoriti na očite laži i klevete. 
Prije svega gg. Paraga, Paradžik i 
Pavelić morali bi znati da pojmovi 
"neformalna grupa" i "u režiji 
izvana" nikako ne idu zajedno. 
Naime, forma znači oblik, suklad- 
ne teme . pojam "neformalne" 
označuje u ovom slučaju grupu 
bez oblika (pa i bez "kolovodje"!), 
nešto neobvezatno, a kako je mo- 
guće režirati nešto neobvezatno, 
neoblikovano odnosno neformal- 
no. 

II. Spominjati članovima 
Privremenog odbora članstvo u 
HDZ, HDS i slično skranje je 
drsko i neumjesno, jer su većinu 
navedenih ljudi u HSP osobno 
uključili K. Pavelić i A. Paradžik 
(Znači - nisu se "uvukli") koji su 
dobro znali za njihovo prijašnje 
članstvo. Pavelić, Paradžik i Para- 
ga su, znači, dovodili u zabludu 
Hrvate Domovine i svijeta, tvrdeći 
svuda kako HSP-u ne smeta dvoj- 
no članstvo. 

Bilo bi zanimljivo znati da li 
se K. Pavelić ispisao iz HSLS i 
HDS-a i A. Paradžik iz HDZ-a i 
HDS-a i da li imaju istupnice. 
Pavelić i Paradžik bili su nekada 
cijenjeni članovi i rukovoditelji u 
Savezu komunista, ali su im očito 
boljševičko-komunističke metode 
ostale. jedan od tih "ostataka" je 
i njihova nova komisija za "po- 
dobnost", a pomoću koje nakon 
osam mjeseci vučenja članova za 
nos kane odlučivati pregledom 
pristupnica koji će dosadašnji 
članovi ako su "podobni" moći 
biti u "njihovom" HSP-u. 

Imputirajući članovima Privre- 
menog odbora bez dokaza - član- 
stvo u nekim inozemnim organiza- 
cijama (što nije istina, a ne bi bilo 
ništa strašno), Paraga, Paradžik i 
Pavelić prešućuju da su dobar dio 
članstva HSP iz inozemstva ujed- 
no članovi tih organizacija i fi- 
nancijski donatori HSP, o ćemu 
Lj. o iznosu i količini donacija sve 


znaju samo - Paraga, Paradžik i 
Pavelić. 

2/. Laž je da je Stranki one- 
mogućeno održavanje tribine u 
Studentskom centru 13. listopada, 
jer su Paraga, Paradžik i Pavelić 
sami tribinu prvo odgodili, a zatim 
otkazali. 

3/. Laž, kleveta i atakiranje 
na osjećaje članstva i hrvatske 
javnosti je da su članovi Privreme- 
nog odbora bili protiv akcije pri- 
kupljanja potpisa za Deklaraciju o 
hrvatskoj državnoj nezavisnosti, 
već su u njoj od početka aktivno 
sudjelovali prema mogućnostima, 
no činjenica je da su Paraga, 
Paradžik i Pavelić svojom brzople- 
tošću, slabom organizacijom stran- 
ke, lošim radom i neradom s član- 
stvom i odnosom prema članstvu, 
Pa i prema skupljačima potpisa na 
Jelačićevom trgu učinili i odgo- 
vorni su da velika i vrijedna ak- 
cija neće na koncu imati očekiv- 
anu masovnost. 

4. Kleveta i optužba da su 
članovi Privremenog odbora krivi 
ili učinili pokušaj atentata na 
Dobroslava Paragu, koliko je 
stravična toliko je izvan pameti. 
Tako nešto može izaći samo iz 
bolesnih ili pokvarenih glava. 
Osim toga službena istraga još 
ništa nije rekla o prometnoj nesr- 
eći, "atentatu" ili atentatu na 
Paragu, pa je ovakvo prejudici- 
ranje i optuživanje žalosna samo- 
reklama i trgovanje vlastitim mu- 
čeništvom. Zbog ovakve teške i 
neargumentirane javne klevete i 
optužbe g. Dobroslav Paraga će se 
morati suočiti na redovnom sudu 
s pojedinačnim tužbama svih 
članova Privremenog odbora HSP. 

- Odluku "predsjedništva" o 
isključenju iz stranke članova 
Privremenog odbora HSP smatra- 
mo nelegitimnom, ništavnom i 
smiješnom, jer je predsjedništvo 
bilo bez kvoruma, a odluku su 
donijela, kao i sve u zadnje vrije- 
me, samo tri čovjeka. Dapaće, 
članovi Privremenog odbora su 
obnovitelji HSP i preostali i to 
veći dio rukovodstva HSP, koje je 
i biralo Paragu, Paradžika i Pave- 
lića za privremeno rukovodstvo, a 
sada im zbog lošeg rada iskazuje 
nepovjerenje i ne smatra ih više 
vodstvom HSP-a. 


Nešto bismo predložili 
88. Pe-Pe-Pe. Neka se pogledaju u 
ogledalo jedan po jedan i u njemu 
će naći uzročnika ovako sramnog 
političkog "ugleda" i "uspjeha" 
(malobrojnost članstva), koji stra- 
nka njihovom zaslugom ovog časa 
uživa, zahvaljujući samo njima 
znanom kriteriju po kojemu bi svi 
u Domovini izvan HSP bili boljše- 


vici, a u inozemstvu izvan HSP 


teroristi. Zahvaljujemo gospođi što 
su svojim klevetničkim priopće- 
njima 26.X. dokazali kako izgle- 
daju "zdrave snage" u HSP, 
snage čija osnovna zadaća nije 
zrelo i racionalno političko djelo- 
vanje, već-isključiva paranoidno 
"skidanje krinki", iako naravno 
svoje vlastite ne skidaju, jer su 
odavno već srasle s njihovim lici- 
ma. No, nećemo više trošiti riječi 
na njih bez obzira na sve njihove 
buduće klevetničke konstrukcije o 
neprijateljima i inima. Namjesto 
toga pokušati ćemo vratiti ugled 
stranci, vratiti smisao njezinom 
Programu i djelovanju. Uvjereni 
smo da će članstvo i ogranci HSP- 
a ispravno ocijeniti loš rad trojice 
dosadašnjih vodećih ljudi u HSP-u 
i gdje je istina i poštenje, a član- 
stvo i ogranke pozivamo da hitno 
zahtijevaju opći Sabor HSP, a 
najkasnije za božične blagdane 
(zbog dolaska članova iz inozem- 
stva) da ne bude prekasno. 

- Sve te laži, optužbe i klevete 
na koje smo upozorili pokazuju 
bolesne _ ambicije, liderstvo pod 
svaku cijenu, pa i moralnu bijedu 
klevetnika, pa s njima više nema- 
mo što razgovarati, a o njihovoj 
odgovornosti za loše stanje u 
stranci i eventualnom isključenju 
njihovom odlučivati će demokrat- 
ski opći Sabor HSP. 

Ovim priopćenjem naša prepis- 
ka s bivšim vodstvom HSP-a 
putem tiska prestaje. 

Zagreb, 29. listopada 1990. 

